open-index/open-wikipedia-markdown huggingface dataset:
Brynjolv Ulvalde

**Brynjolv Ulvalde** var en mektig bonde og lendmann fra Ranrike på begynnelsen av 1000-tallet. Tilnavnet Ulvalde betyr kamel. Dette kan muligens henspille på at Brynjolv hadde vært ute og reist eller vært i tjeneste i sørlige strøk.

## Brynjolv taler på tinget
Brynjolv er nevnt i Olav den helliges saga i Snorres Heimskringla. Da Olav Haraldsson (senere den hellige) kom til Viken i 1016, holdt han ting med bøndene der, og lot seg ta til konge. Olav dro helt øst til Gøta elv i Ranrike, som på denne tiden var en del av sveakongens rike. På et tingmøte her møtte Brynjolv opp for å snakke med Olav. Brynjolv stod opp på tinget og sa at det var Gøta elv som var den rette landegrensen mellom nordmenn, svear og daner, og at ranrikingene ville tjene den norske kongen, altså Olav. Brynjolv ble bedt til kong Olav etter tinget, og da skal de to mennene ha snakket sammen i enerom. Hva de snakket om der, er sagaen derimot taus om. 
Det hele endte uansett med at Olav erobret Ranrike helt til Gøta elv fra sveakongen Olof Skötkonung.

## Brynjolv blir lendmann
Samme vinter var Brynjolv i julgjestebud hos Olav. Her gjorde Olav Brynjolv til lendmann og gav ham et sverd og en stor gård som het Vettaland. At konger gav høvdinger store gaver, var en måte å få politisk støtte på. Når man mottok en gave, ble man moralsk avhengig av giveren inntil man hadde gitt en gave tilbake av lik verdi, eller betalt tilbake i form av tjenester. Slik kunne konger "kjøpe" seg venner - ved å gi gaver så store at mottakeren ikke hadde mulighet til å betale tilbake, men var nødt til å tjene giveren. En som mottok jord og våpen, ble satt i et tjenesteforhold under giveren så lenge giveren levde. Man kunne riktignok avslå en gave, men dette ble sett på som ekstremt fornærmende. Da Brynjolv ble gjort til lendmann, ble han Olavs forlengede arm og kunne opptre på hans vegne.

## Referanser


## Litteratur
* Jón Viðar Sigurðsson, *Den vennlige vikingen*. Pax forlag, Oslo 2010
* Snorre Sturlason, *[[Heimskringla|Norges Kongesagaer]]*, oversatt av Anne Holtsmark og Didrik Arup Seip, Gyldendal norsk forlag, Oslo 1979
Gerrards Rederi

**Gerrards Rederi A/S** ble grunnlagt i 1956 gjennom sammenslutningen av skipsaksjeselskapene S/A Songdal og S/A Germa.

Rederiet ble hardt rammet av skipsfartskrisen på midten av 1970-tallet, men det tok seg opp på 1980-tallet. I 1985 etablerte rederiet samseilingspoolen NOROBO sammen med rederiene Arnt J. Mørland, Tønnevolds Tankrederi A/S, Ugland Management Co. A/S, og Norse Shipping Company Pty. Ltd. Poolen skulle bestå av tolv moderne kombinerte bulk- og tankskip.

Rederiet ble i 1992 kjøpt av London-baserte Ugland Brothers., og i 1994 avviklet rederiet det meste av sin virksomhet i Kristiansand for å flytte til London.

I 1999 ble rederiet gjenstand for oppmerksomhet i forbindelse med Pickupcat-saken, der det var blitt feilaktig informert om at rederiet hadde forpliktet seg til å kjøpe aksjer for ti millioner kroner gjennom en rettet emisjon.

## Skip
*MS «Gerore»
*MS «Gerina»
*MT «Gerogia»
*MS «Germa»
*MS «Gerlena»
*MS «Marit»
*MS «Gerlin»
*MS «Germa»

## Referanser
Selandriinae

* 

**Selandriinae** hører til blant plantevepsene og er en underfamilie av Vepser. 
## Utseende
For det meste avlange, slanke og fargerike plantevepser. Midt i forvingen er det en femkantet celle.

## Levevis
Disse bladvepsene har larver som lever på moser, bregner og enfrøbladete planter.

## Utbredelse
Gruppen er utbredt i alle verdensdeler, men mest på den nordlige halvkulen.

## Systematisk inndeling

* Vepser (Veps, humler og maur) (Hymenoptera) 
** delgruppe  plantevepser (Symphyta) parafyletisk gruppe
*** overfamilie Tenthredinoidea 
**** familie **[[bladvepser]]** (Tenthredinidae)
***** underfamilie Selandriinae 
****** stammen Aneugmenini
******* slekten *[[Aneugmenus]]* Hartig, 1837 
******* slekten *[[Apeptamena]]* Malaise
******* slekten *[[Atoposelandria]]* Enslin
******* slekten *[[Birka (slekt)|Birka]]* Malaise, 1944
******* slekten *[[Dulophanes]]* Konow, 1907 
******* slekten *[[Linorbita]]* Wei & Nie, 1998
******* slekten *[[Neothrinax]]* Enslin, 1912
******* slekten *[[Nesoselandria]]* Rohwer, 1910 
******* slekten *[[Parapeptamena]]* Wei & Nie, 1998
****** stammen Dolerini - noen ganger regnet som en egen underfamilie
******* slekten *[[Dolerus]]* Jurine, 1807
******* slekten *[[Loderus]]* Konow, 1890
******* slekten *[[Prionourgus]]*
****** stammen Heptamelini
******* slekten *[[Heptamelus]]* Haliday, 1855
******* slekten *[[Pseudoheptamelus]]* Conde, 1932
****** stammen Rocaliini Naito, 1988
******* slekten *[[Rocalia]]* Takeuchi, 1952 
****** stammen Selandriini
******* slekten *[[Brachythops]]* Haliday, 1839 
******* slekten *[[Selandria]]* Leach, 1817
****** stammen Strongylogastrini Ashmead, 1898
******* slekten *[[Hemitaxonus]]* Ashmead, 1898
******* slekten *[[Neostromboceros]]*
******* slekten *[[Pseudohemitaxonus]]* Conde, 1932
******* slekten *[[Pseudostromboceros]]* Takeuchi, 1941
******* slekten *[[Strombocerina]]* Malaise, 1942 
******* slekten *[[Stromboceros]]* Konow, 1885
******* slekten *[[Strongylogaster]]* Dahlbom, 1835 
******* slekten *[[Thrinax]]* Konow, 1885
****** slekten *[[Alloselandria]]* Malaise, 1944
****** slekten *[[Alphastromboceros]]* Kuznetsov-Ugamskij, 1928
****** slekten *[[Anapeptamena]]* Konow, 1898
****** slekten *[[Bocerus]]* Malaise, 1944
****** slekten *[[Busarbidea]]* Rohwer, 1915
****** slekten *[[Busarbina]]* Malaise, 1961
****** slekten *[[Canonias]]* Konow, 1900
****** slekten *[[Denticornia]]* Malaise, 1944
****** slekten *[[Dunophanella]]* Forsius, 1934
****** slekten *[[Duplunguis]]* Malaise, 1944
****** slekten *[[Edenticornia]]* Malaise, 1944
****** slekten *[[Hanumantus]]* Saini, Singh, Singh & Singh, 1985
****** slekten *[[Iconia]]* Malaise, 1944
****** slekten *[[Ludophanes]]* Pasteels, 1949 
****** slekten *[[Ridgea]]* Saini & Saini, 1996

## Referanser


## Kilder
* Simon van Noort (uten dato) WaspWeb - Selandriine wasps of Africa and Madagascar https://web.archive.org/web/20160304195335/http://www.waspweb.org/Tenthredinoidea/Tenthredinidae/Selandriinae/index.htm

## Eksterne lenker
* 
* Bladvepser – www.nic.funet.fi/ 
* bugguide.net - bildegalleri over nordamerikanske arter
Orkanen Patricia

**Orkanen Patricia** var den sterkeste tropiske syklonen som noensinne er blitt observert på den vestlige halvkule. Orkanen traff vestkysten av Mexico klokken 18.15 lokal tid (23.15 UTC±0) den 23. oktober 2015. Da var den fortsatt en kategori 5-orkan.

Amerikanske myndigheter anbefalte 23. oktober 2015 at alle innbyggere i nærheten av kysten burde evakueres øyeblikkelig, ettersom orkanen har «utslettende krefter». Det var også ventet svært store mengder nedbør, som kunne føre til flom i de meksikanske delstatene Jalisco, Colima, Michoacan og Guerrero. I tillegg var det advart om mulige enorme bølger og vannmasser fra havet som følge av uværet. Overvåkningsfly målte lufttrykket i stormens øye til 880&nbsp;bar, noe som er rekordlavt. I tre utsatte delstater i Mexico var det erklært unntakstilstand. Det bor omtrent  personer i de utsatte områdene.

## Referanser
Skoleangrepet i Trollhättan

**Skoleangrepet i Trollhättan** var et rasistisk motivert angrep på Kronan skole i Trollhättan i Sverige som skjedde i oktober 2015.

Gjerningsmannen var en etnisk svensk mann på 21 år. Han tok seg inn på skolen iført en tysk hjelm fra andre verdenskrig og en paintballmaske, og gikk til angrep på flere personer med et sverd,  etter først å ha posert på bilder sammen med noen av elevene. Angrepet var planlagt, og svensk politi sa at gjerningsmannen var høyreekstrem og inspirert av nazismen. Han etterlot seg det som trolig er et avskjedsbrev hvor han har beskrevet seg selv og hva som skal skje med ham.

En 20 år gammel elevassistent døde på stedet, mens en 17 år gammel elev døde på sykehus av skadene. En 15 år gammel elev og en 41 år gammel lærer ved skolen havnet på sykehus etter angrepet, og tilstanden ble dagen etter angrepet beskrevet som henholdsvis kritisk og alvorlig, men stabil. Læreren døde etter seks uker på sykehus.

Gjerningsmannen ble skutt av politiet, og døde senere på sykehus.

Tilstandene rundt skolen ble beskrevet som kaotisk. Det var over 40 politibiler og fire ambulanser på stedet omtrent tre timer etter angrepet. En ambulanse klarte ikke å bremse ned i tide og krasjet i skoleveggen uten at noen ble skadet. Elever, foreldre og andre tok seg forbi politisperringene for å komme seg inn på skoleområdet.

En skole i nærheten mottok en trussel dagen før angrepet. Elevene der ble oppfordret til å holde seg hjemme. Det er ikke kjent om den trusselen hadde sammenheng med angrepet.

## Referanser
Ove Dahl

**Ove Christian Dahl** (født 29. januar 1862 i Orkdalsøra, død 17. september 1940 i Oslo) var en norsk botaniker.  Han er spesielt kjent for sine studier av karplanter. 

Han var sønn av handelsmann Hans Peter Dahl (1813–67) og Christiane Scherving Bech (1834–1910).  Etter examen artium fra Trondheim katedralskole i 1880 studerte han filologi i Kristiania ved Det Kongelige Frederiks Universitet som ga embetseksamen i 1886.  Han fulgte Axel Blytt (1843–98) sine forelesninger og jobbet 1890 til 1892 i hjembyen med å sortere notatene etter Johan Ernst Gunnerus (1718–73) i arkivene ved Det Kongelige Norske Videnskabers Selskab.  Fra 1893 til 1918 jobbet han ved Botanisk museum (Oslo). Han ble sinnssyk og bodde resten av livet på Gaustad.  Kollegene fullførte et større verk og Rolf Nordhagen (1894–1979) hedret ham ved å i 1932 sette navnet *[[Papaver dahlianum]]* på en svalbardvalmue som vokser i Finnmark der Dahl tilbrakte flere perioder for kartlegging.  Dahl etterlot seg flere titusen innsamlede ark.
## Utgivelser
* 
* 
* 
* 
* 
* 
* 

## Referanser
Jon Håkon Odd

**Jon Håkon Odd** (født 1977) er en norsk lokalpolitiker (Ap) som siden 2015 er ordfører i Leikanger kommune.
Han har vært leder i Leikanger Arbeiderparti siden 2011.

Jon Håkon Odd er seniorrådgiver i Direktoratet for forvaltning og IKT (DiFi) i Leikanger.

## Referanser
Marte Eberson

**Marte Maaland Eberson** (født 1987) er en norsk keyboardist og komponist, kjent fra band som Machine Birds, Eberson og Highasakite, og er for tiden medlem i bandet LÖV. Hun er en sjangeroverskridende musiker, men har sitt fotfeste i jazz/rock/pop. Hun er datter av gitaristen Jon Eberson og journalisten Borghild Maaland.

## Biografi
Eberson gikk musikklinja på Foss videregående skole og et år på Sund Folkehøgskole, før hun startet på en bachelorgrad i musikk ved jazzlinja på Griegakademiet (UiB) i Bergen. Hun spiller i mange forskjellige band og musikalske sammenhenger, senest med bandet LÖV bestående av Martin Halla og Øystein Skar.

Eberson vant «Jazz i sikte» med bandet Lugom Trio og fikk 2. plass i «Urørt»-finalen i 2011 med elektronicaduoen Machine Birds. Som musiker i bandet Morning Has Occurred, der Natalie Sandtorv er frontfigur, var hun med på å vinne «Jazz i sikte» i 2012. I 2012 ble hun også tildelt Sildajazzprisen. Som medlem av bandet Highasakite vant hun Bendiksenprisen i 2014 og Spellemannprisen for «Årets popgruppe» både i 2014 og i 2016.

I 2016 ga hun ut soloalbumet *Mad Boy*.

I 2018 ga hun ut albumet *Empathy* sammen med faren Jon Eberson.

Våren 2020 ga hun ut albumet *Nostalgia* med bandet LÖV.

## Diskografi
### Som soloartist

#### Album
**Mad Boy* (2016)

#### Singler
**Warriors* (2015)
**Reach for It* (2015)

### Med Highasakite
#### Album
**All That Floats Will Rain* (2012)
**[[Silent Treatment]]* (2014)
**[[Camp Echo]]* (2016)

#### Singler/EP-er
**Indian Summer* (2011)
**Son of a Bitch* (2012)
**I Roll My Eyes* (2012)
**Indian Sumer/Run Away (Where Are We)* (2013), split-singel med Sandra Kolstad
**In and Out of Weeks* (2013)
**Highasakite EP* (2013)
**Since Last Wednesday* (2013)
**Leaving No Traces* (2015)
**Heavenly Father* (2015)
**Keep That Letter Safe* (2015)
**Someone Who'll Get It* (2016)
**Golden Ticket* (2016)
**Samurai Swords* (2016)
**Acoustic Versions* (2016)
**5 Million Miles* (2017)

### Med LÖV
#### Album
**Nostalgia* (2020)

#### Singler/EP-er
**Superhuman* (2018)
**That Wasn't Easy* (2018)
**Fuel To The Fire* (2019)
**All of The Lights* (2019)
**Take Me Home* (2018)

### Machine Birds
#### Album
**One Last Try* (2010)

#### Singler
**One Last Try* (2010)
**Over and Over* (2010)
**Time* (2011)
**Save Yourself EP* (2012)
**Because It's Easy* (2013)
**Time/One Last Try* (2013)

### Eberson Funk Ensemble
**[[Do the Dance (Eberson Funk Ensemble-album)|Do the Dance]]* (2014)
### Morning Has Occurred
**Morning Has Occurred* (2014)
### COKKO
**The Dance Upon My Grave* (2016)

### Eberson
#### Album
**Empathy* (2018)

#### Singler/EP-er
**Someone New* (2018)
**Someone Who Cares* (2019)

## Referanser


## Eksterne lenker
* 
* 
* 
* 
* Highasakite webside
* Starbox Music - Management Website 
* «Flying start» på karrieren Bergen Student-TV
Großer Feldberg

**Großer Feldberg** er med 879 moh.det høyeste fjellet i høydedraget Taunus. Det ligger i Hochtaunuskreis i Hessen, Tyskland.

Øverst på toppen er *kommunikasjonstårnet Großer Feldberg* fra 1937 plassert. Det er del av sendeanleggene på toppen, og ble vernet 1987 på grunn av den spesielle konstruksjonen av betong og tre. Et utsiktstårn byr vid utsikt over Taunusåsene mot nord og vest, og over Rhein-Main-området og videre i sør og øst. En restaurant og en kjosk tilbyr mat og drikke.

## Turisme og innretninger
Den skogløse toppen av Großer Feldberg og de omgivende skogene er et populært mål for motorsyklister og syklister om sommeren, for kjelkekjøring og langrenn om vinteren, og for fotturister hele året. I Oberereifenberg blir det om vinteren satt opp to små skitrekk i den nordvestlige åssiden. Tidligere gikk det et større skitrekk nesten opp til toppen som ble nedlagt i 1980-årene, rydningen der skitrekket gikk er populært blant kjelkekjørere.

Toppen er lett tilgjengelig med bil fra Frankfurt i rundt 30 minutter via veier fra Oberursel eller Königstein, eller med busser fra disse byene. I helgene er en mengde mennesker og manglende parkeringsplasser et vanlig syn. 

## Referanser


## Eksterne lenker
* 
* Webcam
Daniel Wellington

**Daniel Wellington AB** er et klokkeselskap som drives av Filip Tysander. Selskapet ble startet i 2011, og hovedkontoret er lokalisert nord for Stockholm i Sverige. Tysander investerte da US$ 15 000 i selskapet, og i 2014 solgte det over én million ur, og tok inn US$ 70 millioner.

## Historie
Ifølge firmahistorien møtte Tysander backpackeren Daniel Wellington i Australia, og ble inspirert av klokkeremmene hans. Han valgte derfor å kalle opp firmaet etter Wellington.

## Innovasjoner

Daniel Wellington (forkortes ofte DW) er et svensk selskap, men klokkene er produsert i Kina. Urverket  i klokken er av kvarts: et batteri og en vibrerende krystall som holder tiden, og kommer hovedsakelig fra Miyota, en japansk forhandler som er populær blant lavprismerker. Resten av delene er laget i Shenzhen.

Det er også blitt designet flere forskjellige farger og mønster for remmene gjennom tidene.

## Referanser


## Eksterne lenker
*
Kjeltak

**Kjeltak** (latin: *judicium aqvæ ferventis*) var en type gudsdom i form av en vannprøve i bevisføring som var nevnt i Gulatingsloven, sammen med jernbyrd. Mens jernbyrd ofte var forbeholdt menn, var kjeltak eller kjeletak med straffeprosessuell betydning forbeholdt kvinner, og innebar at kvinnen tok en gjenstand opp av kokende vann med bare hendene og hvis brannsårene etter en tid verken blødde eller verket, var dette bevis for uskyld.

## Referanser
Lydie Salvayre

**Lydie Salvayre**, opprinnelig *Arjona*, (født 1948 i Autainville), er en fransk forfatter.

Salvayre ble født i det sørlige Frankrike som datter av en andalusisk far og en katalansk mor. Foreldrene hadde forlatt Spania under den spanske borgerkrigen. Salvayre har tidligere arbeidet som psykiater og begynte å skrive i slutten av 1970-årene. Hun ble publisert i franske litterære tidsskrifter siden 1980-årene. Hun har mottatt flere utmerkelser, og verkene hennes er oversatt til et tjuetalls språk.

I 2014 ble Lydie Salvayre tildelt Goncourt-prisen for romanen *Pas pleurer*, der handlingen utspiller seg under den spanske borgerkrigen.

## Referanser


## Eksterne lenker
* 
*
Maeva Danois

**Maeva Danois** (født 10. mars 1993 i Caen) er en fransk friidrettsutøver som konkurrerer på langdistanseløp og hinderløp. Hun har sølv på 3000 meter hinder ved U23-EM i friidrett 2015 som fremste internasjonale meritt. 

## Idrettskarriere
Danois forbedret sin personlige rekord på 3000 meter hinder fra 10:45,35 i 2013 til 9:54,91 i 2014, som var ny fransk U23-rekord på denne distansen. Hun ble fransk U23-mester på 3000 meter hinder i 2014.

Hun kom på 3.-plass på 1500 meter ved det franske U23-mesterskapet i 2015. Hun deltok også ved U23-EM i friidrett 2015, der hun kom på 2.-plass på 3000 meter hinder bak tyrkiske Tuğba Güvenç, der hun forbedret den franske U23-rekorden til 9:40,89. Dette var også personlig rekord for henne. 

## Referanser


## Eksterne lenker

*  Profil hos European Athletics
*  Profil hos All-Athletics 
*  Profil hos FFA
Eugen Lewin-Dorsch

**Eugen Lewin-Dorsch,** også kjent som *Eugen Lewin Dorsch,* (født 1883 i Berlin, død 2 eller 3. oktober 1941 i Mauthausen) var en tysk forfatter og etnolog. 

Han flyttet fra Tyskland til Italia i 1930-årene. Med hjelp fra den norske konsulen i Roma flyktet han til Norge i september 1939 (1938 er også nevnt av kildene). Han ble arrestert i Norge 9. mai 1941 («på grunn av sin tyskfiendtlige holdning» og beholdning av ulovlige tekster) og ble deportert fra Norge i juni 1941. Han døde i Mauthausen konsentrasjonsleir som den første jøde deportert fra Norge.

## Bøker

* *Die Dollarmännchen 8 Märchen*, Berlin,1923
* *Lenin und Trotzki, Krieg und Revolution (Schriften und Aufsätze aus der Kriegszeit),* Zürich,1918 (redaktør og forord)

## Referanser
Tømmernes tunnel (Polarbanen)

**Tømmernes tunnel** er en tunnel som ble påbegynt under andre verdenskrig som jernbanetunnel på Polarbanen. Tunnelen ble konstruert nord for den planlagte stasjonen på Tømmerneset, og ved krigens slutt var den konstruert i helprofil i en lengde på 34 meter og det var drevet 70 meter stoll fra det nordlige innslaget. Tunnelen har i den senere tid vært benyttet som et gruslager, og åpningen er avstengt med port.

## Referanser
Wasserkuppe

**Wasserkuppe** er et 950 meter høyt fjell i naturreservatet Hessische Rhön mellom de tyske byene Gersfeld og Poppenhausen og rundt 30 kilometer fra Fulda.

Wasserkuppe er det høyeste fjellet i delstaten Hessen, og elva Fulda har sin kilde der.

Siden 1910 har fjellet vært av betydning for forskjellige former for flysport. De tyske forberedelsene til seilflykonkurransen ved (det avlyste) sommer-OL 1940 fant sted her.

## Referanser


## Eksterne lenker
*
Sildhopfjellet tunnel

**Sildhopfjellet tunnel**, ofte omtalt som **Basis tunnel**, er en tunnel i Sørfold som ble påbegynt under andre verdenskrig, tiltenkt som jernbanetunnel på Polarbanen. Tunnelen skulle gå gjennom Sildhopfjellet mellom de to planlagte stasjonene Gjerdal i sør og Mørsry i nord. Sildhopfjellet tunnel var ment å bli den lengste av tunnelene på Polarbanen, med en samlet lengde på  meter. Ved krigens slutt i 1945, var det tatt ut 396 meter stoll og åtte meter fullprofil fra tunnelen.

## Referanser


## Eksterne lenker
* Polarbanen, Mørsry
* Bilde av Sildhopfjellet tunnel
Ida Løkås

**Ida Løkås** (født 23. september 1985 i Bodø) er en norsk forfatter oppvokst i Stavanger. Hun har en mastergrad i skrivekunst fra Kingston University. 

Hun deltok i Schibsted forlags romankonkurranse med romanen *Det fine som flyter forbi.* Løkås vant konkurransen og romanen ble publisert i 2012. Hennes andre roman kom ut i 2014, *Pappa er et postkort.* 

I januar 2015 ble hun utnevnt til årets Stavangerkunstner.

## Bibliografi
* 2012 – *Det fine som flyter forbi* – roman, Schibsted forlag
* 2014 – *Pappa er et postkort* – roman, Schibsted forlag
* 2016 – *Til bølgene* – roman, Vigmostad & Bjørke

## Referanser


## Eksterne lenker
* Løkås på Dagbladet.no                   
* http://www.schibstedforlag.no/no/Kategorier/Authors/Ida-Lokas/
Jarle Skullerud

**Jarle Skullerud** (født 1970 på Gjøvik) begynte som leder for fellesskapsutvikling i Norsk Luthersk Misjonssamband fra 1.september 2025, etter 21 års tjeneste i Den Evangelisk Lutherske Frikirke.

Jarle Skullerud ble valgt til synodeformann i Den Evangelisk Lutherske Frikirke 1. november 2014, og gikk av ved synodemøtet i 2024, etter tre perioder. Synodeformannen er Frikirkens øverste leder og velges av synoden, som er Frikirkens høyeste organ. Synodemøtene avholdes hvert tredje år. Skullerud overtok formannsvervet etter Arnfinn Løyning som da hadde hatt vervet i 16 år. 

Skullerud ble medlem i Frikirken i 2004. Han begynte i stillingen som daglig leder for FriBU (Frikirkens Barn og Unge) samme år. Han sluttet i FriBU i 2010 og fortsatt i Den Evangelisk Lutherske Frikirke som pastor i Bamle menighet fra 2011. Da vervet som synodeformann innebærer full stilling, avsluttet han sin tjeneste som pastor i Bamle i mars 2015.

Skullerud har vært engasjert i flere kristne organisasjoner både som ansatt og med tillitsverv. Han begynte i Norsk Luthersk Misjonssamband som Barne- og ungdomsarbeider, ble siden lærer på bibelskole, bysekretær og områdearbeider i samme organisasjon. Skullerud var også i en periode ansatt i Willow Creek Norge som undervisningskonsulent. Og han har bl.a. hatt tillitsverv i skolelagsbevegelsen NKSS, samt Stiftelsen Skjærgårdsgospel og den internasjonale organisasjonen Mission-net Europa.
## Referanser

## Kilder
Budbæreren web 13.mars 2013 «En av disse blir synodeformann»

## Eksterne lenker
* Den Evangelisk Lutherske Frikirke
* FriBU Frikirkens Barn og unge
* Mission-net Europa
* Tidligere Frikirke-topp går til Misjonssambandet
Hoover

**Hoover** kan vise til:

## Personer
* Herbert Hoover (1874-1964), en amerikansk politiker som representerte Republikanerne, USAs 31. president i årene 1929–1933.
* J. Edgar Hoover (1895-1972), den første direktøren for den amerikanske etterforskningsetaten Federal Bureau of Investigation (FBI).
* Lou Henry Hoover (1874-1944), gift med den amerikanske presidenten Herbert Hoover, USAs førstedame fra 4. mars 1929 til 4. mars 1933.

## Steder
* Hooverdammen, en demning i USA som ligger på grensen mellom delstatene Arizona og Nevada sørvest i landet, har sitt navn etter Herbert Hoover som spilte en viktig rolle i byggingen av Hooverdammen – først som nærings- og handelsminister og senere som USAs president.

## Selskaper
* Hoover Company, amerikansk selskap stiftet 1908 for produksjon og salg av støvsugere, hvitevarer og annet 
* Hoover Institution, en amerikansk tankesmie og bibliotek med fokus på offentlig politikk, lokalisert ved Stanford Universitys campus, grunnlagt i 1919 av Herbert Hoover, som senere ble amerikansk president.

## Musikk
*  Det opprinnelige navnet til Hooverphonic, en belgisk rock- og pop-gruppe som ble grunnlagt i 1995.
Carl Ferdinand Gjerdrum

**Carl Ferdinand Gjerdrum** (født 9. april 1898, død 9. februar 1945) var en norsk jurist. Han var motstandsmann under andre verdenskrig og ble henrettet av den tyske okkupasjonsmakten på Akershus festning som represalier etter likvideringen av politigeneral Karl Marthinsen.

Han var født i Kristiania og sønn av Albert Gjerdrum and Olivia Kloumann. Han var grandnevø av Jørgen og Otto Gjerdrum og oldebarn av Ole Gjerdrum.

Gjerdrum var en jurist og advokat med møterett for Høyesterett, slik som sin far.

Under okkupasjonen av Norge var Gjerdrum involvert i et bredt spekter av arbeid for motstandsbevegelsen. Han forsynte motstandsfolk med falske pass og hjalp dem over grensen til Sverige, han var involvert i etterretningsinnhenting, illegale aviser og med avdekking av norske angivere. Da politigeneral Karl Marthinsen ble likvidert av motstandsbevegelsen 8. februar 1945, ble Gjerdrum arrestert sammen med 33 andre, inkludert Kaare Sundby, Haakon Sæthre og Jon Vislie. Carl Ferdinand Gjerdrum ble skutt på retterstedet på Akershus festning 9. februar 1945.

## Referanser
Jon Asbjørn Vislie

**Jon Asbjørn Vislie** (1896–1945) var en norsk jurist og motstandsmann under andre verdenskrig som ble henrettet av den tyske okkupasjonsmakten på Akershus festning som represalier etter likvideringen av politigeneral Karl Marthinsen.

Han var født i Kristiania og var utdannet jurist og var advokat med møterett for Høyesterett.

Under okkupasjonen av Norge var ble Vislie en økonomisk støttespiller til motstandsbevegelsen. Han hjalp også flyktninger. Da politigeneral Karl Marthinsen ble likvidert av motstandsbevegelsen 8. februar 1945, ble Vislie arrestert sammen med 33 andre, inkludert Kaare Sundby, Haakon Sæthre og Carl Ferdinand Gjerdrum. Vislie ble dømt umiddelbart og skutt på retterstedet på Akershus festning 9. februar 1945. Kroppen hans ble senket i Oslofjorden.

## Referanser
Svartknoppkeiserdue

**Svartknoppkeiserdue** (*Ducula myristicivora*) er en fugl i duefamilien, i slekta *[[Ducula]]*. Arten er endemisk for øya Yapen i Indonesia..

## Referanser


## Eksterne lenker
*
Islendinga saga

***Islendinga saga*** er en islandsk samtidssaga, trolig skrevet av den islandske høvdingen, skalden og historikeren Sturla Tordsson, nevø av den velkjente Snorre Sturlason, forfatter av sagaverket Heimskringla. Sturla skrev trolig ned sagaen en gang mellom 1260 og 1280.

## Bakgrunn
Islendinga saga utgjør kjernen i Sturlunga saga, en sagasamling som handler om Sturlungatiden på Island, en periode med borgerkrigslignende tilstander på 11- og 1200-tallet. I vid forstand kan man si denne blodige perioden strakk seg helt fra 1116 til 1264, da Island ble innlemmet i Norgesveldet.

## Om sagaen
Islendinga saga omhandler perioden 1183 til 1262. I motsetning til sin onkel Snorre, hvis formål var å skrive underholdende og engasjerende historie, er Sturlas skrivestil mer nøktern og faktapreget. Dette handler nok mye om at Islendinga saga er en samtidssaga der forfatteren er nær hendelsene i tid og rom, og han er også selv deltaker i handlingen. Når Sturla skriver om hendelser der han selv er med, omtaler han seg selv i tredjeperson. Sturla er opptatt av å skildre de ulike hendelsene i detalj. Islendinga saga er derfor regnet som en god kilde til islandsk historie i denne perioden. Sagaen inneholder også mye informasjon om Norge og Norden.

## Innhold
Fortellingen i Islendinga saga dreier seg blant annet om Sturlas egen far, Tord Sturlasson, som var en av Islands mektigste høvdinger. Da Tord ble syk og lå for døden i 1237, ble det sendt bud etter sønnene hans, presten Hauk Audunsson og Tords nærmeste venn Åmund Bergsson. På dødsleiet delte Tord ut godset sitt til barna sine, og etterpå ble han salvet av presten Hauk. Denne scenen er et godt eksempel på idéen om den allmektige Gud, som begynte å gjøre seg gjeldende i det norrøne samfunnet på denne tiden. Når man steg ut av denne verden, måtte man forlate sine jordiske besittelser, og bli salvet, altså renset for sine synder.

## Referanser


## Litteratur
*Jón Viðar Sigurðsson, *Det norrøne samfunnet*, Pax forlag, Oslo 2008
**Sturlunga-Saga edr Íslendínga-Saga hin mikla*, Kaupmannahøfn 1817

## Eksterne lenker
* Sturlunga saga på norrønt
* Sturlunga saga på dansk
Wes Farrell

**Wes Farrell** (født 21. desember 1939, død 29. februar 1996) var en amerikansk musiker, låtskriver og plateprodusent. Hans mest aktive periode var på 1960- og 70-tallet. Han er mest kjent som medkomponist.

Farrell var en av de mest produktive låtskriverne i sin aktive periode. Over 500 sanger ble knyttet til ham enten som låtskriver, produsent eller utgiver. Blant hans mange hits er Hang On Sloopy (med Bert Russell), Boys (med Luther Dixon) og Baby Let Me Take You Home, også den med Russell. I tillegg jobbet han mye med The Partridge Family.

## Referanser


## Eksterne lenker
* 
* 
* 
* An Interview with Wes Farrell (*[[Tiger Beat]]*, 1971)
Bert Russell

**Bertrand Russell «Bert» Berns** (født 8. november 1929, død 30. desember 1967), kjent som Bert Russell, Bert Berns og av og til Russell Byrd, var en amerikansk låtskriver som var en svært markant låtskriver på 1960-tallet fram til han døde av hjertesvikt  som 38-åring. De mest kjente sangene han har vært medkomponist på var «Twist and Shout», «Piece of My Heart», «Brown Eyed Girl», «Here Comes the Night», «Hang On Sloopy», «Under the Boardwalk» og «Everybody Needs Somebody to Love». 

Russell begynte i Brill Building, før han fikk kontrakt for Atlantic Records, før han ble komponist for flere britiske band og så dannet han sitt eget plateselskap, Bang Records, med vekt på rock and roll, og underselskapet Shout Records med soulmusikk.

## Referanser


## Eksterne lenker
* 
* 
* 
* Offisiell Bert Berns hjemmeside (engelsk)
* The Dark Soul of Bert Berns (engelsk)
Maria Amalie av Sachsen

**Maria Amalia av Sachsen** (født 24. november 1724 Dresden, død 27. september 1760) var dronning, først av Napoli og Sicilia og senere også dronning av Spania. Hun ble gift med kong Karl III av Spania, tidigere konge av Napoli og Sicilia. Hun var politisk aktiv, og deltok i styret av både Napoli  og Spania.

## Referanser


## Eksterne lenker
*
Carl Haakon Langlie

**Carl Haakon Langlie** (født 30. juni 1897, død 6. april 1986 i Oslo) var en norsk offiser i hæren. Han er mest kjent som adjutanten til Vidkun Quisling, «føreren» i fascistpartiet Nasjonal samling (NS) og ministerpresident under andre verdenskrig i Norge 1942–1945. Fra 1. mars 1941 fikk Langlie ansvar for Qusilings sikkerhet og hjalp ellers til på Slottet og under reiser. Langlie var også «fylkingsfører » i Hirden, partiets paramilitære tropper.

Langlie ble under landsvikoppgjøret dømt til tvangsarbeid i 6 år, 10 års tap av vanlige rettigheter og fradømt stillingen som kaptein i forsvaret for alltid.


File:På slottsplassen. Quisling, Terboven, von Falkenhorst, Böhm..jpg|Fra et NS-arrangement på Slottsplassen i Oslo: fra venstre Thorvald Thronsen (stabssjef for Rikshirden), Arthur Qvist (øverste sjef for Den Norske Legion), Jonas Lie (politiminister), Langlie, Karl Leib (leder for Germanische Leitstelle) og Quisling. 
File:Statsakten. Akershus. 1942-02-01. (8619126656).jpg|Quisling og hans kommissariske statsråder under «statsakten» på Akershus festning 1. februar 1942, seremonien da Josef Terboven overga den formelle makten til Quislings andre NS-regjering, men beholdt den i virkeligheten selv. Langlie sitter trofast bak føreren.
File:Den Norske Legion. Vidkun Quisling sender nordmenn til østfronten. (8615082839).jpg|Qusiling hilser frontkjempere i Den norske legions politikompani på vei til østfronten 1942. Langlie foran til høyre i bildet.


## Referanser


## Eksterne lenker
*
Ungt blod (film fra 1946)

***Ungt blod*** (originaltittel: **) er en svensk dramakomedie fra 1946 i regi av Ingmar Bergman. Filmen er basert på Oskar Braatens skuespill *Bra mennesker* fra 1930. Hovedrollene spilles av Barbro Kollberg og Birger Malmsten.

## Handling
Maggi (som drømmer om å bli skuespiller, men har mislyktes) og David (som har avtjent ett år i fengsel for tyveri) forelsker seg i hverandre etter å ha tilbrakt ei natt sammen. Uten penger, overnattingsmuligheter og jobbutsikter trenger de seg inn i et tomt sommerhus. De blir overrasket av eieren, herr Håkansson, som er villig til å leie ut huset til dem. David får seg jobb i et gartneri i nærheten, og de får venner blant de like uformuende naboene i de omkringliggende hyttene. Maggi avslår et ekteskapstilbud fra David. 

Håkansson oppsøker paret igjen og stiller dem for valget om å kjøpe huset eller å flytte ut innen en kort frist. Maggi ber David om ikke å kjøpe huset og bekjenner for ham at hun venter et barn fra et tidligere forhold. David løper rasende fra henne, men bestemmer seg så for å akseptere det fremmede barnet og å underskrive kjøpskontrakten for hytta. Når byens myndigheter får kjennskap til Maggis svangerskap tvinger de henne til å flytte inn på et fødehjem for å få barnet sitt der. På samme dag - som David får beskjed om at han vil bli avskediget grunnet sin kriminelle fortid - blir barnet dødfødt. Like etter Maggis tilbakekomst viser en tjenestemann seg på eiendommen og forteller henne at byen skal tømme området. Håkansson har solgt dem en verdiløs eiendom. I raseri over den medlidenhetsløse holdningen til denne tjenestemannen slår David ham. Han blir anklaget og stilt for domstol, men den offentlige forsvareren (som også er filmens forteller) får ham frifunnet. Maggi og David bestemmer seg for å trosse alle vansker og sammen søke etter et sted å bo.

## Om filmen
Manuset ble skrevet av Bergman og Herbert Grevenius. Som litterært forelegg hadde de Oskar Braatens skuespill *[[Bra mennesker]]*, som ble uroppført på Nationaltheatret i Oslo i 1930, med svensk premiere på Viktoriasalen i Stockholm i 1934. Skuespillet ble filmatisert i Norge i 1937 i regi av Leif Sinding og fikk svensk premiere med tittelen *Ungt blod*.

Innspillingen av *Ungt blod* fant sted med studiofilming hos Sandrew-ateljéerna i Stockholm og med utendørsscener fra Hellasgården og Drevviken i Stockholm.

## Roller (i utvalg)
*Barbro Kollberg - Maggi
*Birger Malmsten - David Lindell
*Gösta Cederlund - Mann med paraply
*Ludde Gentzel - Per Håkansson, kolonihytteeier
*Douglas Håge - Anderson, eier av handelsgartneri
*Hjördis Petterson - Elise Anderson, hans kone
*Benkt-Åke Benktsson - Aktor
*Sture Ericson - Kängsnöret, selger
*Ulf Johanson - Stålvispen, selger
*Julia Cæsar - Fru Hanna Ledin, avisbud
*Gunnar Björnstrand - Herr Purman, tjenestemann
*Erik Rosén - Dommer
*Magnus Kesster - Folke Törnberg, sykkelreparatør
*Åke Fridell - Pastor Berg
*Torsten Hillberg - Sogneprest
*Sif Ruud - Gerti, Folke Thörnbergs hustru
*Einar Hylander - Uheldig gjest på kaféen

## Referanser


## Eksterne lenker
* 
*''Det regnar på vår kärlek'' ingmarbergman.se
Mack David

**Mack David** (født 5. juli 1912, død 30. desember 1993) var en amerikansk tekst- og låtskriver kjent i hovedsak for sin innsats innen film og TV. Han var aktiv fra tidlig 40-tall til tidlig 70-tall, og er tillagt over tusen sanger. Særlig er hans innsats på Disney-filmen Askepott.

David hadde i utgangspunktet ambisjoner om å bli advokat, og studerte ved Cornell Universityog ved St. John's University, men skrev sanger for Tin Pan Alley på 1940-tallet. i løpet av karrieren fikk han åtte Oscar-nominasjoner for sanger fra Askepott, For en gal, gal, gal, gal verden, Cat Ballou og en rekke andre filmer. I tillegg skrev David en rekke hits, blant annet teksten til Baby It's You, som ble en hit for The Shirelles og et fast live-nummer for The Beatles, som også spilte inn sangen på sitt første album.

## Referanser


## Kilder
* Mack David - Songwriters' Hall of Fame
* Mack David - Allmusic.com

## Eksterne lenker
* 
*
Arthur Alexander

**Arthur Alexander** (født 10. mai 1940 i Florence, Alabama, død 9. juni 1993 i Nashville, Tennessee) var en amerikansk sanger og komponist. Han hadde et par hitsingler i USA på tidlig 1960-tall, og hans musikk er spilt inn av mange kjente artister. 

Etter singledebuten i 1960, fikk han særlig i 1962 hits med først «You Better Move On», og så «Where Have You Been (All My Life)» og «Anna (Go to Him)», som begge ble mindre framganger. «Anna (Go To Him)» ble året senere spilt inn av The Beatles på debutalbumet Please Please Me, og The Rolling Stones spilte inn «You Better Move On» til deres debut-EP. 

Alexander fikk ingen større karriere etter dette, og tross flere covre av artister som Bob Dylan og Ry Cooder, kunne han ikke leve som artist. På tross av enkelte plateinnspillinger, levde han mot slutten av livet som bussjåfør før han døde i 1993 etter krot tids sykeleie.

## Diskografi
### Album
* 1962: *You Better Move On* (Dot LP 3434)
* 1972: *Arthur Alexander* (Warner Bros. LP 2592)
* 1989: *Arthur Alexander The Greatest* (Ace CDCHD 922)
* 1993: *Lonely Just Like Me* (Elektra)
* 2001: *The Monument Years* (Ace CDCHD 805)
* 2007: *Lonely Just Like Me: The Final Chapter* (Reissue; HackTone Records LLC)

## Referanser


## Eksterne lenker
* 
* 
* Arthur Alexander på Allmusic¨
* ''The Forgotten Songwriter Who Inspired the Beatles'' - artikkel på Slate
* ''The Annotated Arthur Alexander - The 120 recordings of Arthur Alexander''
Luther Dixon

**Luther Dixon** (født 7. august 1931 i Jacksonville, Florida, død 22. oktober 2009, Jacksonville, Florida) var en amerikansk låtskriver og sanger. Dixon flyttet tidlig til Brooklyn, New York der han lærte å synge i kirken. Hans periode som sanger var relativt kort, og besto av deltakelse i en doo-wop-gruppe ved navn «The Four Buddies». Dixon var baryton og gitarspiller i tillegg til låtskriver sammen med Larry Harrison. Da bandet ble oppløst, fortsatte de to som låtskrivere, og fikk i 1957 en hit med Pat Boone med låten «Why Baby Why», som nådde femteplass på hitlistene. 

Dixon ble etter hvert låtskriver for en rekke kjente stjerner på 1950-tallet, ofte i samarbeid med andre. Sangere som sang sanger han hadde skrevet inkluderte Perry Como, Bobby Darin, Elvis Presley og The Crests. Fra 1960 ble han låtskriver for The Shirelles. To av sangene han var delforfatter på, «Boys» og «Baby It's You» (under psevdonymet Barney Williams),  ble innspilt av The Beatles.

De neste årene prøvde Dixon seg som produsent og låtskriver for forskjellige band, inkludert The Platters, men det ble etter hvert klart at musikkstilen hans var utdatert. Etter hvert som enkelte av sangene hans har kommet tilbake i popularitet, har Dixon har en kortvarig popularitetsbølge. Han ble nominert til Songwriters Hall of Fame kort tid før han døde i 2009.

## Referanser


## Eksterne lenker
* 
* 
* 
* Opbituary: Luther Dixon, songwriter and producer responsible for a slew of hits including 16 candles
Bobby Scott

**Bobby Scott** (født 29. januar 1937, død 5. november 1990) var en amerikansk musiker, musikkprodusent og tekst- og låtskriver. Som musiker var han pianist, vibrafonist og sanger, og spilte også flere instrumenter, deriblant trekkspill, cello, klarinett og kontrabass. Han studerte på La Follette School of Music som åtteåring og jobbet profesjonelt som 11-åring. I 1952 turnerte han med Louis Prima og han spilte med Gene Krupa og Tony Scott på 1950-tallet. Han ble etterhvert bandleder og hadde mange innspillinger. 

Som låtskriver fikk han sin første store hit med «Chain Gang» (ikke Sam Cookes sang), og fikk senere anerkjennelse for instrumentalen «A Taste of Honey», som senere ble spilt inn med The Beatles og Barbra Streisand, da med bedarbeidelse sammen med Ric Marlow. Scott skrev også superhiten He Ain't Heavy, He's My Brother.

Scott, som var en baryton, gjorde også opptredener, ofte solo eller med beskjedent akkopanement.

## Referanser


## Kilder
* Bobby Scott - Allmusic.com
* Bobby Scott, 53, dies; Composer and singer - New York Times, 11. november 1990

## Eksterne lenker
* 
*
Ric Marlow

**Ric Marlow** (født Eric Schafler 21. desember 1925 i New York City, død 28. februar 2017 i Palm Springs) var en amerikansk låtskriver. Han er mest kjent for sin innsats på sangen *[[A Taste of Honey (sang fra 1960)|A Taste of Honey]]*, som han og komponist Bobby Scott gjorde til en sang og hit framført blant annet av The Beatles og Barbra Streisand. Marlow har også enkelte TV-opptredener.

## Referanser


## Kilder
* Ric Marlow bio - Internet Movie Database
* A Taste of Honey - Songfacts

## Eksterne lenker
* 
* 
*
Phil Medley

**Philip «Phil» Medley** (født 9. april 1916, død 3. oktober 1997) var en amerikansk låtskriver. Han er mest kjent for å ha vært medkomponist med Bert Russell på sangen *[[Twist and Shout]]*, som ble kjent med The Isley Brothers og The Beatles. Medley skrev også et par sanger, på egen hånd eller med Russell, for Gene Pitney.

## Referanser


## Kilder
* Phil Medley - Second Hand Songs
* Songs written by Phil Medley - Musicvf

## Eksterne lenker
* 
*
Blåveisbakken (Oslo)

**Blåveisbakken** var en blindvei i Voksenlia i bydel Vestre Aker i Oslo. Den gikk nordvestover fra Jerpefaret til en snuplass.

Navnet ble vedtatt i 1927, men er nå faset ut, og veien er å betrakte som en forgrening av Jerpefaret. Bebyggelsen langs veien har adresse Jerpefaret.

## Kilder
*
Freddie Gorman

**Freddie Gorman** (født **Frederick Cortez Gorman**, 11. april 1939 i Detroit, død 13. juni 2006 var en amerikansk musiker, låtskriver og plateprodusent, mest kjent for sin tid som sanger og komponist for Motown Records sent på 1960- og tidlig på 1970-tall.

Etter å ha startet i The Originals for Motown, ble Gorman raskt komponist i de formative årene, blant annet med sangen «Please Mr. Postman», om ble Motowns første nummer 1-hit, og den andre i historien (etter «The Twist») som ble nummer 1 to forskjellige ganger i USA.

Gorman, som var en god venn av Brian Holland fra ung alder, dannet en gruppe som varte i kort tid med ham og Sonny Sanders. Bandet, the Fideletones, hadde kort varighet, men fikk Gorman interessert i musikk. Gorman fortsatte som postmann, og møtte Berry Gordy på ruten sin. Gordy ansatte først Holland, men da Georgia Dobbins fra The Marvelettes foreslo at sangen skulle hete «Please Mr. Postman», ble også Gorman inkludert. Dette startet en ny karriere for Gorman, som produserte flere sanger for Motown sammen med Holland og et tredje medlem, Lamont Dozier. Etter hvert ble Gorman erstattet av Hollands storebror Edward, og fortsatte som postmann. Etter hvert ble han med i Golden World Records som komponist. Plateselskapet var rivaler av Motown, og de fikk flere Gorman-hits. Etter at Gordy kjlpte opp Golden World Records, ble Gorman tatt tilbake, og i 1966 ble han med i The Originals. Bandet ble backingband for mange stjerner, og var med på mange gits, blant annet med Marvin Gaye som sanger.

Gorman og The Originals gjorde det stort på tidlig 1970-tall, og i 1976 hadde de en stor discohit. Deretter gikk det ned igjen, og gjennom åttitallet jobbet de med mindre plateselskap.

## Referanser


## Kilder
* Freddie Gorman - allmusic.com
* Freddie Gorman (1939 - 2006) - spectropop.com
* Wait a Minute, Mr. Postman—Aren't You Freddie Gorman, Who Co-Wrote Please Mr. Postman? - People, 7. mars 1988

## Eksterne lenker
* 
*
Skiensgata (Oslo)

**Skiensgata** var en gate på Sagene (bydel Sagene) i Oslo. Den gikk fra Arendalsgata til Mogata, parallelt med og imellom Kristiansands gate og Drøbakgata.

I 1879, året etter byutvidelsen, fikk gaten navnet *Mossegata * (eller  *Mossegaden*). Dette ble så endret til *Skiensgata* i 1941.

Gaten forsvant i løpet av 1970-årene med utbyggingen av det store kvartalet mellom de tidligere nevnte gatene.

## Referanser


## Litteratur
*
Samfunnsgata (Oslo)

**Samfunnsgata** (oppr. **Samfundsgaten**) var en gate på Enerhaugen i Oslo. Den gikk fra Sørligata til Smedgata.

Gaten fikk sitt navn i 1879, året etter byutvidelsen. Det henspiller på Enerhaugens Arbeidersamfund, som lå i Smedgata 38. Gaten ble gradvis forkortet pga. bebyggelse i østenden mot Smedgata, og etter oppførelsen av Villa Enerhaugen (Smedgata 30) i 1927 fremstod den som en blindgate østover fra Sørligata med omtrent halve den opprinnelige lengden.

Gateløpet forsvant ved saneringen av Enerhaugen i begynnelsen av 1960-årene.

## Referanser


## Litteratur
*
Gåsegangen (Oslo)

**Gåsegangen** (vanligvis skrevet **Gaasegangen**) var et smug i Christiania på 1700-tallet. Det ble også kalt *Postgaden*. Det gikk østover fra  Stortorvet og kunne sammen med Nellikstredet, som det gikk i vinkel med, brukes som passasje til Storgata. I dag går Torggata gjennom det samme gateløpet.

## Litteratur
* 
* Gådegangen i Oslo byleksikon
Nellikstredet (Oslo)

**Nellikstredet**, eller **Nellik(e)stræde**, var et smug i Christiania på 1700-tallet. Det gikk mellom Storgata og Gåsegangen, nær førstnevntes vestende. Stredet kunne brukes som passasje mellom Storgata og Stortorvet.

Stredet ble bortregulert i 1779.

## Referanser


## Litteratur
* Gådegangen i Oslo byleksikon
Mondovì

:*Se også [[Mondovi (Wisconsin)]].

*'Mondovì*' ([[piemontesisk]]: *Ël Mondvì'', ) er en italiensk kommune i provinsen Cuneo i Piemonte, med .
Kommunen var fødested for den italienske statsminister Giovanni Giolitti.

Mondovì grenser til kommunene Bastia Mondovì, Briaglia, Cigliè, Magliano Alpi, Monastero di Vasco, Morozzo, Niella Tanaro, Pianfei, Rocca de’ Baldi, Carrù, Margarita, Villanova Mondovì, Vicoforte.

## Befolkningsutvikling

## Referanser


## Eksterne lenker
*
Meredith Willson

**Robert Meredith Willson** (født 18. mai 1902 i Mason City i Iowa, død 15. juni 1984 i Santa Monica i California) var en amerikansk komponist, låtskriver, dirigent og dramatiker. Han er mest kjent for å ha stått bak boken, musikken og teksten til musikalen The Music Man. Han har også skrevet tre andre musikaler, komponert symfonier og populærsanger og filmmusikk, to av hvilke ble nominert til Oscar.

## Liv og virke
### Bakgrunn
Meredith Willson var sønn av John David Willson og Rosalie Reiniger Willson, og hadde to år eldre bror, og en 12 år eldre søster - barnebokforfatterinnen Dixie Willson.  Han tok utdannelsen sin ved Frank Damrosch's Institute of Musical Art i New York City som fløytist.

### Karriere
Meredith Willson spilte senere under John Philip Sousa og Arturo Toscanini. Etter å ha flyttet til San Francisco i California for å jobbe som konsert- og musikkregissør i radi (først for KFRC, så for NBC i Hollywood, begynte han å komponere.

Han fikk Oscar-nominasjon for filmmusikk til Charlie Chaplins *[[Diktatoren]]*, som han skrev sammen med Chaplin, i 1940. Året senere fikk han samme nominasjon for *[[Kvinnen uten hjerte]]*. Under andre verdenskrig var han aktiv i diverse radioprogrammer for å holde troppenes moral oppe.

Etter andre verdenskrig fortsatte Meredith Willson i radio, og da særlig med de showene som han hadde jobbet med under krigen. Hans største suksess opplevde han i 1951c med julesangen *[[It's Beginning to Look a Lot Like Christmas]]*, som ble en klassisk schlager 

I 1950, mens han jobbet for et musikkshow for Californias 100-årsjubileum, ble han kjent med Franklin Lacey, og de to startet på musikalen som i 1957 ble The Music Man. Det tok syv år å fullføre musikalen, som ga Willson tre store hits i tillegg til at musikalen selv ble en stor suksess. De tre er «Till There Was You» (innspilt av Peggy Lee og The Beatles), «Gary, Indiana» og «Seventy-Six Trombones», sistnevnte gjentatte ganger covret og parodiert.

Meredith Willson var en aktiv kirkegjenger, og komponerte flere salmer. Han døde i 1984 av et hjerteattakk.

## Bibliografi
*Willson, Meredith. *And There I Stood With My Piccolo*. Minneapolis. University of Minnesota Press , 1948, 2009.
*Willson, Meredith. *Eggs I Have Laid*, Holt, 1955.
*Willson, Meredith. *But He Doesn't Know the Territory*. Minneapolis. University of Minnesota Press  1959, 2009. Chronicles the making of *The Music Man*.

## Litteratur
* 

## Referanser


## Kilder
* Meredith Willson - Songwriters' Hall of Fame
* Meredith Willson - Internet Movie Database
* Meredith Willson, composer of 'Music Man', is dead at 82 - New York Times, 17. juni 1984

## Eksterne lenker
* 
* 
*
Babcock International

**Babcock International Group plc** er et multinasjonalt konsern med hovedkontor i London. Selskapet leverer infrastruktur- og ingeniørtjenester til forsvarssektoren og sikkerhetskritiske bransjer, og inngår i aksjeindeksen FTSE 100.

Konsernet drev til 2023 luftambulanse i Storbritannia, Australia, Italia, Spania, Frankrike, Portugal, Tyskland, Sverige, Finland og Norge, i de nordiske land gjennom Babcock Scandinavian AirAmbulance, og i Storbritannia gjennom Babcock Mission Critical Services Onshore. I 2023 ble luftambulansetjenesten i  Norge, Sverige, Finland, Spania, Italia, Portugal, Chile og Mosambik solgt til Ancala Partners og skiftet navn til Avincis.

Selskapet hadde  ansatte (2015).

## Referanser


## Eksterne lenker
*
Sledemeien (Oslo)

**Sledemeien** er en vei på Veitvet i bydel Bjerke i Oslo. Den går parallelt med Østre Aker vei på sørsiden og har adkomst fra denne.

Navnet ble vedtatt i 1975 og henspiller på veiens form. Ingen hus har adresse Sledemeien.

## Referanser


## Kilder
*
Vardalsgata (Oslo)

**Vardalsgata** var en gate på Tøyen i Oslo. Den utgjorde øvre del av Sørligata — i vinkel på hoveddraget, på oversiden av og parallelt med Hagegata.

I dag følger den nordligste av gangveiene gjennom Tøyensenteret (mot inngangen til T-banestasjonen) omtrent samme løp som Vardalsgata i sin tid fulgte, og øvre del av Sørligata samt nedre del av Økernveien har også endret løp noe.

## Referanser


## Litteratur
*
Erlend Segberg

**Erlend Segberg** (født 1997) er en norsk fotballspiller som spiller for .

Segberg har også spilt landslagsfotball for aldersbestemte lag for Norge.

## Referanser


## Eksterne lenker
*
* «Erlend Segberg», profil på IK Starts hjemmeside
* «Erlend Segberg», profil på altomfotball.no